Tiina Tammetalu

Tiina Tammetalu (sündinud 17. aprillil 1961 Lätis Valkas) on eesti maali- ja installatsioonikunstnik ning graafiline disainer. Elab ja töötab Tallinnas, on vabakutseline kunstnik. Tema stuudio asub Vabaduse väljakul Kunstihoones.

Elulugu 

Tiina Tammetalu sündis Lätis Valkas linnas.  Aastatel 1976–1980 õppis Tartu Kunstikoolis, mille lõpetas kunstilise kujundajana. Tema maaliõppejõud olid Alfred Kongo, Saskia Kasemaa jt. Tartu Kunstikoolis õppides töötas õppeaasta 1978–1979 Vanemuise teatris külaliskunstnik Fritz Matti käe all. Aastatel 1981–1982 töötas Eesti NSV Riiklikus Noorsooteatris dekoraatori ja vanemmaketitegijana. 

1982. aastal astus ta Eesti NSV Riiklikku Kunstiinstituuti (ERKI), mille lõpetas aastal 1989 maali erialal professor Tiit Pääsukese õpilasena. Aastani 1996 tegutses ta vabakutselise kunstnikuna, 1996–2001 töötas peakunstnikuna kirjastuses Kupar. Alates 2002. aastast on ta taas vabakutseline visuaalkunstnik.

2002. aastast on  Tammetalu loometöö kõrvalt õpetanud Eesti Kunstiakadeemias figuratiivset maalikompositsiooni. Aastatel 2003–2006 täiendas ta end Eesti Kunstiakadeemias interdistsiplinaarse kunsti (IDK) magistriõppes ja aastal 2005 seoses IDK magistriõpingutega Suurbritannias Edinburghis.

Tiina Tammetalu ateljee asub Tallinnas Vabaduse väljakul Tallinna Kunstihoones.

Isiklikku 
Tiina Tammetalu abikaasa on kirjanik Mihkel Mutt (alates 1991).

Looming 
Tammetalu on Eesti maalikunstnik. Näitustel hakkas esinema aastal 1987 kunstirühmituse Rühm T koosseisus. Tema esimene esinemine rahvusvahelisel näitusel oli aastal 1988 Baltimaade Noorte Kunstnike maalitriennaalil Vilniuses, kus ta pälvis maali "Kaks punki" ("Kaks tüdrukut", 1987; õli, lõuend) eest triennaali diplomi. Isikunäitustega hakkas ta esinema alates 1991. aastast. Osalenud Eesti kunsti tutvustavatel suurnäitustel alates 1988. aastast.

Tiina Tammetalu on tegutsenud vaheldumisi mitmes loomevallas. Tammetalu on interdistsiplinaarse kunstnikuna deklareerinud enda kui tänapäevase looja vabadust olla meediateülene. Nii on ta tahvelmaali ja fresko (monumentaalmaali) kõrval tegelenud ka muude visuaalkunstižanritega – loonud akvarelle, joonistusi, illustratsioone, videoid, environment'e ja installatsioone.

Läbi kahe kümnendi loodud maalisarjas "Eesti maastik" ("maalikunsti morbiidne raskerock", 1992–2012) on Tammetalu välja töötanud oma originaalse stiili, tehnika ja teema, mis on orgaaniliselt seotud originaalse autoritehnikaga maalides ja kogu sarja läbiva kontseptsiooniga, milles võtmeroll on isiklikul vahetul kogemusel. Aine maalideks ja installatsioonideks selles sarjas pärineb autori elupaikadest erinevail perioodidel, nii et iga "Maastikku" saab siduda konkreetse aadressiga Eestis. "Eesti maastiku" kõrval on Tammetalu kogu oma mitmekümneaastase maalijakarjääri jooksul hoidnud end pildil ka klassikalise maalijana. Kunstnikuna, kelle kerget, helget, tihti figuratiivset ja enamasti natuurist (või lausa plenäärina) maalitud loomingut nimetab autor ise "õhu ja valguse maalideks". Oma maalialases praktikas ja seda praktikat ise tekstiliselt kommenteerides on Tammetalu tähelepanu alla võtnud maali kui ainulaadse meediumi erinevad ajaloolised ja traditsioonilised tehnilised võtted. Tema huviks on eksperimentaalselt katsetada ajalooliste ja nüüdisaegsete tehnikate koostoimet ja püsimist ning teisalt uurida nende võtete võimalusi kõnetada kaasaegset publikut tänases situatsioonis.

Tammetalu on graafilise disainerina loonud sadu originaalseid raamatukujundusi ja disaininud väärtkirjanduse sarju ("Moodne klassika", Sirbi-sari jt). On loonud ka illustratsioone proosa- ja luuleraamatutele. Tammetalu on oma raamatu- ja sarjakujunduste eest pälvinud hulgaliselt professionaalset tunnustust ja autasusid erinevatelt raamatukujunduskonkurssidelt. Kujundatud teoste hulgas on Dostojevski, Hemingway, Pirandello, Nabokovi, M. Undi ja M. Muti jne-jne teosed. Tammetalu kujundatud autorite hulka - kellega on toimunud ka reaalne suhtus ja arutelu loodava kujunduse üle - on kuulunud selliseid autoreid nagu J. D. Salinger.

Tammetalu kujundatud on J. D. Salingeri "Franni ja Zooey", ISBN: 9985306570 ja J. D. Salingeri "Seymour: sissejuhatus. Puusepad, tõstke kõrgele sarikad! ISBN: 9985307453, mõlemad e.k. 2003, kirjastus Varrak. 

Eesti tekstiautoritest on Tammetalu disainitud kujundusi kandnud Mati Undi, Mihkel Muti, Linnar Priimäe, Elo Viidingu, Jaanus Adamsoni, Kalev Kesküla, Leonhard Lapini jt raamatud. Alates aastast 1993 on Tammetalu loonud näituseplakateid, millest kõik kuni aastani 2016 on disainitud tüpograafilisena ja teostatud kõrgtrükis.

Ühiskondlik tegevus 
Tiina Tammetalu on Eesti Kunstnike Liidu (1992) ja Eesti Maalikunstnike Liidu (1992) liige, 

Eesti Kujundusgraafikute Liidu liige alates 2002. aastast. EKGL-i esimehena asus ta aastatel 2005–2006 Eesti Kujundusgraafikute Liitu kui toonast Eesti Kunstnike Liidu üht alaliitu Loovisikute ja loomeliitude seaduse (LLS) alusel tunnustatud loomeliiduks ümber kujundama. EKGL-i, mis asutati 1993. aastal varasema EKL tarbegraafika ja plakatisektsiooni õigusjärglasena, tunnustati loomeliiduna aastal 2006. Tammetalu oli Eesti Kujundusgraafikute Liidu esimees aastatel 2005–2007 ja j2014-2018.

Kuraatoritöö 
Tiina Tammetalu on näitusesarjade "Imaginaarne muuseum" ja "Moodne klassika" (2000–2002) kuraator ja koostaja. Tema kureeritud on näitusesari "Imaginaarne raamat" (näitus oli pealkirja "Kunst ja kirjandus" all eksponeeritud Balti II Raamatumessil 2002 ja hiljem Eesti kunstisaalides ja muuseumides 2001–2004), näitus "Happy", eksponeeritud aastatel 2002–2005 Pärnu Linnagaleriis, Valga KK Galeriis ja Tartu Y-galeriis.

Tammetalu oli Eesti Maalikunstnike Liidu aastanäituse "Eesti maal 1998" Rotermanni Soolalaos Eesti Arhitektuurimuuseumis toimunud kuraatoriprojekti "Maalikunstnik – püha lobiseja. Räägime meestest" koostaja, kuraator ja kujundaja ning kataloogi koostaja. Olnud kaaskujundajaks Eesti Maalikunstnike Liidu aastanäitusele Tallinna Kunstihoones.

Kureerinud ja koostanud-kujundanud näituse "Moodne klassika: "Rühm T ja külalised"" 2002 Haapsalu Linnagaleriis. Kureerinud EKGL-i aastanäitusele "Register 2007" Tallinna Kunstihoone galeriis, kataloogi "Register 2007" (ISBN 978-9949-15-096-0), olles ka projekti kuraator, kujundaja ning kataloogi eessõna teksti autor.

Tammetalu on olnud kontseptuaalse plakatinäituse "Siima Škop. Revisited. Eesti graafilise disaini klassika: Škopi Varane propagandaplakat (1947–1960) protsessis. Uus vaade". (2016) idee autor, kontseptsiooni ja valiku koostaja, kujundaja ja kuraator. Näitus oli väljas Eesti Suursaatkonnas Berliinis ja Eestis kolmes erinevas galeriis, sh Tartu Kunstimajas. 2016. aasta lõpus oli näitus väljas Türi Linnagaleriis. Kõik väljapanekud on kujundatud vastavalt konkreetsele interjöörile ja eriilmelised. 2017. aasta 22. maist kuni septembrini oli projekti uus väljapanekuversioon Eesti Suursaatkonnas Berliinis. On Eesti Maalikunstnike lLiidu kuraatorinäituste "Kohtume KuKus" ("2018) KUKU Klubi, "Aktimaal" (2019) Haus Galeriis, kuraator, koostaja, kujundaja, EML "Poliitikast" (2020) Rae Kunstiplats, koostaja, kuraator, kujundaja, "Hortus Botanicus"  VOL I ja VOL II (2022) Tyri Galeriis ja Draakoni Kõhus koostaja kuraator ja kujundaja. EML kureeritud grupinäituse Kuku Kevadnäitus (2023) koostaja ja kujundaja.

Esinemine näitustel

Rühmanäitused

 Ryhm T, 1987;
 Ryhm T, 1988;
 Baltimaade Noorte Kunstnike Triennaal, Vilnius, Leedu 1988; 
 Abstraktsioon ja figuratsioon Eesti kunstis, Eesti Kunstimuuseum, Kadriorg 1989; 
 Balti Galerii Le Tréport´is, Prantsusmaa 1991; 
 Kultuurifestival Bornholmis, Taani, 1992
 Group S & K ART MIX 2. näitus, Tallinn, Pirita 1992; 
 "MYRA" Tallinna Kunstihoones, 1993 – preemia;
 "Shop", Tallinna Linnagalerii, 1995
 "Romantik des Nordens", Greiffenhorst Loss, Krefeld, Saksamaa 1996; 
 Rahvusvaheline Balti Maalitriennaal, Vilnius, Leedu 1996; 
 Maalikunstnike Liidu aastanäituse Eesti maal 1998 osa "Räägime meestest" Kureerimine Arhitektuurimuuseum, Soolaladu alumine saal 1998;
 "Eros" Eesti erootilise kunsti näitus, videoprojekt: "Babe presents: "Lugu: M & E"", Tallinna Kunstihoone 1999; 
 "Akvaarium" Eesti Kujurite Ühenduse rahvusvaheline aastanäitus: "Blond presents: "CV 86–99"", installatsioon, Arhitektuuri muuseum Rottermanni soolaladu; 
 "100 Eesti kunstnikku" Eesti Riiklik Kunstimuuseum, Rüütelkonna hoone Toompeal 1999; 
 "Sõltuvussõltumatus" EKL aastanäitus, kuraator Jaan Toomik; Tallinna Kunstihoone 2000;
 "Naturalism kunstis", installatsioon, Kunstihoone Galerii, Tallinna Kunstihoone;
 "REALISM" EKL aastanäitus, kuraator Ando Keskküla, Tallinna Kunstihoone 2000; 
 Salon "CDH-2oo1":Rahvusvahelise suurnäituse raames personaalprojekt: "Eesti maastikud. Pinu taga" heli ja puidu installatsioon Vol. II, Moskva Kunstnike Keskmaja, Moskva, Venemaa 2001; 
 XIIth Vilnius Internationale Painting Triennale "Seven Rules of Paiting" Vilniuse Kaasaegse Kunsti Keskus, Leedu 2004; 
 Rahvusvaheline näitus VIINISTU 2004, kuraator Toomik, 2004: Videoinstallatsioon "Pateetiline tants", Viinistu, 2004; 
 "Welcome to Cold" Gallery SoToDo, kaks videoteost, Berliin, Saksamaa 2005; 
 "Identiteedid", EKL aastanäitus, kuraator Harry Liivrand, Tallinna Kunstihoone 2005;
 Rahvusvaheline Joonistusnäitus "Impovisatsioon": maal-environment-nstallatsioon, Kunstihoone, Tallinn 2006; 
 Ungari-Soome-Eesti kultuurifestival, graafikanäitus: 4 graafilst teost "Märgid", kõrgtrükk, New-Delhis, India 2006; 
 Kogutud kriisid 2. Eesti Kunst 1990 II osa, "Eesti maastik" kolm maali sarjast, Eesti Kunstimuuseum, KUMU 2006–2007; 
 CDX 2010, "Eesti Naine", maal-joonistus, Moskva Kunstniku Keskmaja, Moskva, Venemaa 2010; 
 IX Watercolor Intrnational *Biennial, Watercolor National Museum "Alfredo Guati Rojo", Mexico, Mehhiko 2010–2011;
 Eesti Kunstnike Liidu aastanäitus "Abstraktne", Tallinna Kunstihoone, 2011;
 Eesti Kunstnike Liidu aastanäitus "Kevadnäitus", II osa, Kunstihoone 2012;
 2012 – 15th ECWS 2012. Osalemine teosega üleeuroopalisel näitusel Palazzo Ducale, Genova, Itaalia;
 2013 – 16th ECWS 2013, Osalemine teosega üleeuroopalisel näitusel, Norra;
 2014 – 17th ECWS 2014, Osalus teosega üleeuroopalisel näitusel, Cordoba, Hispaania;
 2014–2015 XI Bienal Internacional de la Acuarela Museo Nacional Guati-Rojo, Mexico. Osalemine ülemaailmsel biennaalinäitusel teosega detsember 2014 – jaanuar 2015, Mexico; 
 2015 – 18th ECWS 2015, Osalemine teosega üleeuroopalisel näitusel, Hispaania, Llanca;
 2015 – Imago Mundi, Itaalia;
 2015 – Biscaia, Bilbao, Baskimaa, kolmest näitusest osavõtt juunis-juulis Hispaanias.
 2016 – "Peace" 12 Avenues des Arts ja GALERIE DE LA VERRIERE, Pariis, Prantsusmaa

Isikunäitused
 G-Galerii, maalid, Tallinn, 1991;
 MUU-Gallery, "Eesti maastik", maalid ja "Päikesekell", installatsioon, Helsingi, Soome, 1992;
 "Conversation", I maalid, publik ja valgus (interaktsioon ja maalid), Vabaduse Väljaku Tunnel, 1993;
 "Conversation" II maalid, valgus ja publik (interaktsioon ja maalid),Vaal Galerii, 1993;
 "Cultural Sushi", environment, Tallinna Linnagaleii,1994;
 "Naine. Kunstnik", environment ja maalid, Rüütli Galerii, Tartu, 1996;
 "Manifest" 4 installatsiooni, environment Tartu Kunstimaja 1999;
 "Mitu Lugu", maalid, Vaal Galerii, 2001;
 "Eesti maastik. Pinu Taga II" installatsioon ja heli, Moskva Kunstniku Keskmaja, Venemaa 2001;
 "Eesti maastik. Raud, rooste, hape" ruum kui virtuaalne raamat (environment ja happening) Tallinna Linnagalerii, 2004;
 "Isamaa ja Ema Keel" maalid, Vaal Galerii, 2005;
 "Eesti maastik. Toompea saviteed pärast vihma", maalid, Viinistu kunstimuuseumi Tünnid, 2005;
 "Laste Maailm. Laulupidu" maalid, Arhitektuuri ja Disainigalerii, 2007;
 "Adam, Eva ja Angela", maalid, Hobusepea galerii, 2008;
 "Paast ja ülestõusmine", maalid, Arhitektuuri ja Disainigalerii, Tallinn, 2009;
 "Maalides õhku ja valgust", maalid, Würth Galerii, 2009
 "Kirjad Veneetsiast", maalid, Hobusepea Galerii, 2010;
 "Exodus", maalid, Viimsi Püha Jaakobi Kiriku galerii, 2010;
 Isikunäitus, maalid, Artist's in Residence Studios, Loviisa, Soome, 2011;
 "Capriccio Mediterraneum", akvarellid, Haus Galerii 2011; 
 "Kolm maalisarja", maalid, Eesti Panga Galerii, 2012;
 "Substratum", maalid, Tallinna Linnagalerii, 2012;
 "Eesti naine", maalid, Riigikogu näitusesaal, Toompea Loss 2012–2013; 
 "Genius Loci", illustratsioon, raamatugraafika, Würth Galerii, 2013;
 "Metafüüsiline linn", maal, Eesti Parlamendihoone, Toompea lossi II ja III korrus, 2014–2015; 
 "Rooma signatuur" e. "Rooma. Lähilugemine", maal, Haus Galerii, 2015.
 "Rich&plenty_Tammetalu" e. "Maalikunstnik - põline rikas", maal + pop-up-shop graafiline disain; 
koostöös Andres Poljakov (mixology & design) uue disainkokteili "Rich&Plenty" pop-up-esitlus, Disaini ja Arhitektuurigalerii, 2016
 "Maid ja maailmu" Eesti Kontserdi galeriis ja rõdugaleriis, Estonia pst 4, Tallinn, 2017
 "Isiklik Paradiis" Haus Galerii, 2019
 "Rooma", Harry Liivranna Galerii, 2021
 "Tammetalu Vabaduse Galeriis, 2022
 "Tänuteenistus" ja "Exodus 2023" Eesti Kontserdi Galeriid, 2023

Environment'id, videod ja installatsioonid
 Kultuurifestival Bornholmis, objektid, Taani, 1992
"Cultural Sushi" Tallinna Linnagalerii (Luum-galerii), 1994; 
"Shop" Tallinna Linnagalerii, 1995
"Naine. Kunstnik", Ryytli galerii, Tartu, 1996
"Kured läinud, kurjad ilmad" Eesti Draamateater – installatsioon kui lavakujundus, 1997; 
"Manifest" Tartu Kunstimaja, 1999; 
"Akvaarium" EKL rahvusvaheline aastanäitus, "Blond presents:" CV 86–99"", installatsioon, Arhitektuuri muuseum Rottermanni soolaladu, 1999; 
"Eros" Eesti erootilise kunsti näitus, videoprojekt "Babe presents: Lugu: M & E"", Tallinna Kunstihoone, 1999; 
"Eesti maastik. Pinu taga I" Tallinna Kunstihoone Galerii, 2000; 
"Eesti maastik. Pinu Taga II" Moskva Kunstniku Keskmaja, Venemaa, 2001; 
"Eesti maastik. Raud, rooste, hape" (ruum kui virtuaalne raamat) Tallinna Linnagalerii, 2004; 
Rahvusvaheline näitus VIINISTU 2004 (kuraator J. Toomik) Videoinstallatsioon "Pateetiline tants" (2003–2004), Viinistu Kunstimuuseum, 2004; 
"Welcome to Cold" Gallery SoToDo, 2 videoteost: "Kas selle maa keel..." (2004) ja "Come On Baby Light My Fire" (2004–2005), Berliin, Saksamaa, 2005; 
Rahvusvaheline joonistusnäitus "Impovisatsioon", ruumiline joonistus/ environment "Eesti maastik", Tallinna Kunstihoone, 2006

Kunstikogumikke
 Salon CDH 2010, Moskva, 2001
 XIIth Vilnius Internationale Painting Triennale "Seven Rules of Paiting" Vilniuse Kaasaegse Kunsti Keskus, Vilnius, 2004 
EESTI KUNSTNIKUD 3 / ARTISTS OF ESTONIA 3. 
 Center for Contemporary Arts, Estonia 2007. 
 ISBN 978-9985-9778-4-2. Editor Andreas Trossek, KKEK Tallinn, 2008, lk 146–155
 Salon CDH 2010, Moskva, 2010
 IX BIENAL International de la Acuarela Diciembre 2010-Enero 2011, Museo Nacional De La Acuarela "Alfredo Guati Rojo", 2011
 60 kunstnikku Riigikogu Näitusesaalis, Tln.2012
 WF Genova 2012, Associazione Italiana Acuarellisti + European Confederation of Watercolour Societies, Genova, 2012
 16th ECWS 2013, Norweg, Confederation of Watercolour Societies, Norweg, 2013
 17th ECWS 2014, Cordoba, Spain, Confederation of Watercolour Societies, Cordoba, Hispaania 2014
 18th ECWS 2015, Llanca, Spain, Confederatio of Watercolour Societies, Llanca, Hispaania 2015
 * XI BIENAL International de la Acuarela Diciembre 2014-Enero 2015, Museo Nacional De La Acuarela "Alfredo Guati Rojo", 2015
 ECWS 2017, Salamanca, Spain  2017
 ECWS 2022, Bilbao, Spain  2022

Teoseid kunstikogudes
Eesti Kunstimuuseum, Eesti Kultuurifond, Tallinna Kunstihoone Fond, Baltic Gallery Le Treport'is Prantsusmaal, Sammelselja erakogu, Miliuse erakogu, Kuulmanni erakogu, erakogud maailmas.

Erakogus Tiina Tammetalu Galeriis. Tiina Tammetalu Galerii asub Tallinnas Vabaduse väljak 6.

Viited

Välislingid 
 http://www.colleduc.ee/kunst-cv/tammetalu.html
 http://www.vaal.ee/est/galerii/naitus/cv/one/article_id-113
 Johannes Saar. Isamaa ja emakeel Tiina Tammetalu tahtel pildiraamis Vaal-galeriis Eesti Päevaleht, 20. juuni 2005.
 Johannes Saar. Tammetalu maalib mulda ja savi, Eesti Päevaleht, 8. jaanuar 2003
 Andreas Trossek. Tiina Tammetalu. Eesti maastikud, personifitseeritud, dokumenteeritud / Tiina Tammetalu. Estonian landscapes, personified, documented. Trossek, Andreas (Toim.). Eesti kunstnikud 3 / Artists of Estonia 3 (146–155). Tallinn: Kaasaegse Kunsti Eesti Keskus, 2007
 https://www.etis.ee/portaal/publicationInfo.aspx?PubVID=47&LanguageVID=1&FullTranslate=false
 https://www.etis.ee/portaal/isikuCV.aspx?PersonVID=45461&lang=
 http://www.eaa.ee/draakon/english/tammetalu09.HTM
 Art Magazin "Artclue", Tiina Tammetalu, Substratum, 2012
 http://en1.artclue.net/tag/tiina-tammetalu/
 Johannes Saar. Tiina Tammetalu olme ja loome, Postimees, 28. veebruar 1996
 http://kultuur.postimees.ee/2471033/parim-film-tiina-tammetalu-olme-ja-loome
 https://mail.google.com/mail/u/0/#inbox/159b6166c776f989
 http://www.eaa.ee/
 http://www.ekgl.ee/
 http://www.maal.ee/
 http://www.maal.ee/artist_portfolios/tammetalu_tiina/portfolio_tammetalu_tiina.html
 http://www.kunstikeskus.ee/galerii/galerii_set_isiksus_tammetalu.htm
 http://kunstikeskus.ee/new/galerii/naitus/tiina_tammetalu.htm
 http://oef.org.ee/fileadmin/media/valjaanded/Eesti%20avanemine.pdf
 EESTI KUNSTNIKUD 3 / ARTISTS OF ESTONIA 3. Center for Contemporary Arts, Estonia 2007. ISBN 978-9985-9778-4-2. Editor Andreas Trossek
 Johannes Saar. Tiina Tammetalu olme ja loome, PM.,28. veebruar 1996
 "Register 2007" ISBN 978-9949-15-096-0
 http://www.maal.ee/artist_portfolios/tammetalu_tiina/portfolio_tammetalu_tiina.html
 http://www.kunstikeskus.ee/galerii/galerii_set_isiksus_tammetalu.htm
 http://kunstikeskus.ee/new/galerii/naitus/tiina_tammetalu.htm
 Vano Allsalu. Tammetalu uurib tehismaastikke ja puhast ilu
 Draakoni galeriis. Kunstiteadlikkuse keskus, 12. dets 2008
 http://oef.org.ee/fileadmin/media/valjaanded/Eesti%20avanemine.pdf 
 http://kultuur.err.ee/v/cf21a5aa-7bb4-4523-bbc2-60bb933eff58
 http://www.concert.ee/tiina-tammetalu-maalinaitus-maid-ja-maailmu-estonia-kontserdisaalis
 http://www.eestipank.ee/press/eesti-pangas-avatakse-tiina-tammetalu-maalinaitus-10022012
 http://digileht.maaleht.delfi.ee/kultuur/vaatamiselamus-kullus-salvedesse?id=75043085
 http://kunstimaja.ee/2016/06/siima-skop-eesti-graafilise-disaini-klassika-varane-plakat-30-06-24-07-2016-vaike-saal-avamine-30-juunil-kell-18
 http://tiinatammetalu.eu/tiina-tammetalu-naitus-berliinis.html
 http://tiinatammetalu.eu/
 https://www.ohtuleht.ee/870344/tunglast-ja-mutist-krossi-ja-tammsaareni-mis-autoreid-tutvustab-eesti-valjapanek-londoni-raamatumessil
 Näitus Berliinis

Eesti disainerid
Eesti maalikunstnikud
Eesti pedagoogid
Sündinud 1961